Misplaced Childhood

Misplaced Childhood er det tredje studioalbumet til det  neo-progressive rockebandet Marillion. Det kom ut i 1985 og er det besteseljande albumet deira. Det nådde førsteplassen på albumlista i Storbritannia i juni 1985 og låg i alt 41 veker inne på lista.David Roberts British Hit Singles and Albums, Guinness World Records Limited

Albumet inneheld to av dei mest kjende singlane til bandet, «Kayleigh», som nådde andreplassen i Storbritannia og gjorde det godt òg elles i verda, og "Lavender", som nådde femteplassen i Storbritannia. Fish var kjæraste med ei jente som heitte Kay Lee på denne tida og Kayleigh var ein song som stort sett handla om henne. 

Misplaced Childhood var det første fullstendige konseptalbumet til bandet, og består av to kontinuerlege musikkstykke på side to av vinylplata. På konsertar bandet heldt før albumet kom ut, sa Fish opphavleg at det neste albumet deira berre ville inneheld to spor, 'Side ein' og 'Side To'. Under Misplaced Childhood-turneen annonserte Fish at «No er det tid for ein song til... songen heiter 'Misplaced Childhood'», og bandet spelte heile albumet i sin heilskap. 

Soga har tematiske element om tapt kjærleik, brå suksess, godkjenning og tapt barndom, i lag med ein livleg avslutning. I følgje Fish kom han på konseptet i løpet av ein ti timar lang  syre-trip.Fish. Misplaced Childhood reissue liner notes, s. 9-10. 1998. Fleire av songane og titlane inneheld sjølvbiografiske referansar, som «Kayleigh» om tidlegare kjærastar og «I was born with the heart of Lothian» om den tradisjonelle regionen i Skottland - Fish var frå Midlothian. 

Innhald

Mottaking
Albumet toppa lista til lesarane av magasinet Sounds i 1985 for beset album og kom på sjette plass på lista til Kerrang! over årets beste album i 1985."Readers' Poll 1985", Sounds, 11 januar 1986, s. 19 Albumet kom på fjerdeplass på lista til magasinet Classic Rock over dei 30 beste konseptalbuma gjennom tidene. Classic Rock, mars 2003. I Q & Mojo Classic Special Edition Pink Floyd & The Story of Prog Rock, låg albumet på 17. plass på lista deira over «40 Cosmic Rock Albums». Q Classic: Pink Floyd & The Story of Prog Rock, 2005.

Medverkande
Fish – vokal
Steve Rothery - gitarar
Mark Kelly - tangentinstrument
Pete Trewavas - bass
Ian Mosley - trommer

Kjelder 
Denne artikkelen bygger på «Misplaced Childhood» frå ,  den 11. september 2012. 
 oppgav desse kjeldene:

Kategori:Marillion-album
Kategori:EMI Records-album
Kategori:Musikkalbum frå 1985
Kategori:Konseptalbum
Kategori:Rockeoperaer
Kategori:album produserte av Chris Kimsey